La Terrassa d’Estiu de Burjassot dona la benvinguda a setembre amb la projecció de “Ninja Turtles: Caos mutante”
2025-07-24

Segueix avant la programació cinematogràfica de la terrassa d’estiu de Burjassot en els primers dies del mes de setembre. El cap de setmana de l’1 al 3 de setembre arribaran les Tortugues Ninja amb la seua nova pel·lícula, “Ninja Turtles: Caos Mutante”. Les projeccions seran a les 22.15 hores.

Després de passar anys apartats del món humà, els germans Tortuga es proposen guanyar-se el cor dels habitants de Nova York i que els accepten com adolescents normals, duent a terme actes heroics. La seua amiga April O’Neil els ajudarà a enfrontar-se a un misteriós sindicat del crim, però prompte es veuen superats davant l’atac d’un exèrcit de mutants que s’abalança sobre ells.

Les entrades per a gaudir de les pel·lícules d’estrena a la Terrassa d’Estiu tenen un preu de 4 euros i es poden adquirir, telemàticament, en la pàgina web de la Terrassa d’Estiu o en la taquilla de l’auditori, des de mitja hora abans de l’inici de cada projecció.